Schweizer Buchpreis
Dr Schwyzer Buechbryys isch e Literatuurbryys, wu syter 2008 vum Verain Literaturfestival Basel in Zämenaarbet mit em Schweizer Buchhändler- und Verleger-Verband (SBVV) all Johr vergee wird.

Um was goht s? 
Mit em Schwyzer Buechbryys wird e dytschsproochig literaarisch oder essayistisch Wäärch vu Autoor*ne, wu in dr Schwyz lääbe, dur e Fachjury uuszaichnet. D Uuszaichnig isch bis anne 2011 mit eme Bryysgäld in Heechi vu insgsamt 60 000 Schwyzer Franke (50 000 fir d*r Gwinner*i un je 2500 fir di Nominierte vu dr Shortlist) dotiert gsii. Im Johr 2012 isch d Summe uf 40 000 Schwyzer Franke reduziert woore. Dodervu chuntn d*r Gwinner*i 30 000; di iibrige vier Nominierte je 2500 Franke. Anne 2018 hän di vier andere Autoor*ne, wu in dr ängere Uuswahl gsii sin, je 3000 Franke kriegt. Au 2021 isch d Dotierig esoo greeglet.

Anne 2017 het dr Autoor Lukas Bärfuss, wu dr Bryys 2014 iiberchuu het, em SBVV voorgwoorfe, Yyfluss uf d Bryysvergaab z nee dur Dailnahm vu Verbandsverdrätter an dr Jurysitzige, go Autoor*ne feerdere, wu mer guet cha verchaufe. Wäge däm het er d Abschaffig vum Bryys gfoorderet. Dr SBVV un dr friejer Juroor Thomas Strässle hän die Voorwiirf zrugggwiise un hän Wäärt druf glait, ass d Jury unhänhängig sei.

Wär het dr Bryys scho iiberchuu?

Weblink 
 Offiziälli Websyte vum Schwyzer Buechbryys
 Roman Bucheli: Der Schweizer Buchpreis manövriert sich in eine schwere Krise. In: Neue Zürcher Zeitung, 21. Novämber 2017.

Fueßnote 

Litraturpriis
Sprooch und Literatur z Basel
Kultur z Basel